בשלביה המוקדמים של עונת , במהלך משחק במסגרת ליגת האלופות מול סלטה ויגו, נפצע טרבלסי בברכו ונאלץ להיעדר לתקופה של כחודש וחצי. הוא הספיק לחזור בזמן כדי להשתתף בגביע אפריקה לאומות 2004, וכשחזר ניסתה אייאקס להחתימו על חוזה חדש לשנתיים, אך הוא סירב לחתום בטענה כי הוא רוצה לעזוב בסיום העונה. עם זאת, בחוזהו של השחקן ניתנה האופציה לאייאקס להאריך את החוזה לשנתיים נוספות, אפשרות שהקבוצה בחרה לממש. טרבלסי החליט לתבוע את שחרורו מהקבוצה בסיום העונה, מה שהביא גם להדחתו מההרכב על ידי קומאן. טרבלסי סיים את העונה עם שמונה הופעות ליגה בלבד, ובכך היה לו חלק מזערי בזכייתה של הקבוצה באליפות באותה עונה.